**Likumprojekta “Grozījumi Pārtikas aprites uzraudzības likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta „Grozījumi Pārtikas aprites uzraudzības likumā” (turpmāk – likumprojekts) sagatavošanas mērķis ir nodrošināt Eiropas Savienības tieši piemērojamo normatīvo aktu ieviešanu oficiālo kontroļu jomā, precizēt pilnvarojumu Ministru kabinetam noteikt izmantošanai pārtikā aizliegto augu sarakstu, kā arī nodrošināt normatīvā regulējuma saglabāšanu attiecībā uz mazumtirdzniecībā izplatāmās etiķskābes koncentrāciju. Likumprojektā ietvertajām normām jāstājas spēkā līdz 2019. gada 14. decembrim. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Eiropas Parlamenta un Padomes 2017. gada 15. marta Regula (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (turpmāk – Regula 2017/625).2. Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Spēkā esošajā Pārtikas aprites uzraudzības likumā (turpmāk – likums) jāizdara grozījumi, lai ieviestu Regulas 2017/625 prasības:1) Regulas 2017/625 146. pants paredz no 2019. gada 14. decembra atcelt Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu, un Eiropas Parlamenta un Padomes 2004. gada 29. aprīļa Regulu (EK) Nr. 882/2004, par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem, tādēļ likuma 3. pantā dotā atsauce uz minētajām regulām jāaizstāj ar atsauci uz Regulu 2017/625;2) jāprecizē likuma 21. pantā noteiktās Pārtikas un veterinārā dienesta (turpmāk – dienests) funkcijas, nosakot, ka dienests:a) ir kompetentā iestāde Regulas 2017/625 1. panta 2. punkta “a” apakšpunktā minētajā jomā;b) nosaka un uzrauga pārtikas uzņēmumu laboratorijas, kurās oficiālās kontroles laikā pārbauda *Trichinella* klātbūtni gaļā un kuras atbilst Regulas 2017/625 40. panta 1. punkta “a” apakšpunktā noteiktajām prasībām;c) pilda Regulas 2017/625 103. pantā noteiktās koordinācijas institūcijas funkcijas;d) pilda Regulas 2017/625 109. panta 2. punktā noteiktās struktūras funkcijas saistībā ar valsts daudzgadu kontroles plāna sagatavošanu un iesniegšanu Eiropas Komisijā (turpmāk – EK);3) likuma 21. pantā noteiktā dienesta funkcija robežkontrolē jāprecizē atbilstoši Regulā 2017/625 lietotajai terminoloģijai;4) patlaban likuma 21.1 panta devītajā daļā dots pilnvarojums Ministru kabinetam noteikt kārtību, kādā maksā par šajā likumā noteiktajām valsts uzraudzības un kontroles darbībām, kā arī dienesta sniegto maksas pakalpojumu veidus. Pilnvarojums ir precizējams, lai nodrošinātu likuma normu atbilstību juridiskās tehnikas prasībām, jo attiecīgajos Ministru kabineta noteikumos ir noteikta ne tikai maksa par dienesta veiktajām darbībām, bet arī kārtība, kādā aprēķināma maksa konkrētajā gadījumā (piemēram, par preču robežkontroli maksa tiek aprēķināta atbilstoši preču (kravas) neto svaram, maksa par veterinārā sertifikāta sagatavošanu un izsniegšanu tiek aprēķināta atbilstoši patērētajam laikam u.tml.). Pilnvarojumā arī nepieciešams dot atsauci uz Regulu 2017/625, jo regulā noteikta visās dalībvalstīs piemērojamā obligātā maksa par oficiālajām kontrolēm. Tāpat nepieciešams papildināt likuma pārejas noteikumus ar uzdevumu attiecīgos Ministru kabineta noteikumus izdot līdz 2019. gada 14. decembrim. Maksa par dienesta uzraudzības un kontroles darbībām tiks saglabāta līdzšinējā apmērā; 5) likuma 21.2 panta pirmā daļa nosaka, ka Pārtikas drošības, dzīvnieku veselības un vides zinātniskais institūts “BIOR” nodrošina laboratorisko izmeklēšanu saistībā ar dienesta īstenoto valsts uzraudzību un kontroli, kā arī pilda references laboratorijas funkcijas. Likuma 21.2 pants jāprecizē, nodrošinot atbilstību Regulā 2017/625 noteiktajam;**6) likuma 21. panta sestā daļa nosaka pilnvarojumu Ministru kabinetam noteikt prasības references laboratorijām un to pilnvarošanas kārtību ar pilnvarojumu noteikt arī references jomas, lai nodrošinātu Regulas 2017/625 100. panta 1. punktā noteikto prasību ieviešanu.**2. Patlaban likuma 4. panta astoņpadsmitajā daļā dots pilnvarojums Ministru kabinetam noteikt izmantošanai pārtikā aizliegto un ierobežoti lietojamo augu, augu daļu un citu vielu sarakstu. Saskaņā ar likuma pārejas noteikumu 27. punktā noteikto minētais normatīvais akts bija jāizdod līdz 2018. gada 31. decembrim. Zemkopības ministrija sagatavoja Ministru kabineta noteikumu projektu „Noteikumi par izmantošanai pārtikā aizliegtiem un ierobežoti lietojamiem augiem, augu daļām un citām vielām” (turpmāk – noteikumu projekts) (izsludināts VSS 28.06.2018., prot. Nr. 25, 19.§, VSS-650), to saskaņoja ar nozares uzņēmējiem un nevalstiskajām organizācijām un kā tehnisko noteikumu projektu nosūtīja saskaņošanai EK. Rakstiski komentāri no EK par projektu saņemti 2019. gada 14. janvārī, un tajos norādīts, ka noteikumu projektā nav ņemts vērā savstarpējās atzīšanas princips, jo pārtikas produktus, kas ražoti un (vai) likumīgi ievietoti tirgū citā Eiropas Savienības dalībvalstī (turpmāk – ES), saskaņā ar Eiropas Parlamenta un Padomes 2008. gada 9. jūlija Regulu (EK) Nr. 764/2008, ar ko nosaka procedūras, lai dažus valstu tehniskos noteikumus piemērotu citā dalībvalstī likumīgi tirgotiem produktiem, un ar ko atceļ Lēmumu Nr. 3052/95/EK, (turpmāk – Regula (EK) Nr. 764/2008) var brīvi ievietot Latvijas tirgū, pat ja tie ir ražoti saskaņā ar tehniskajiem noteikumiem, kas atšķiras no noteikumiem, kuri jāievēro attiecībā uz vietējiem produktiem. Tāpat EK iebilst pret projekta II sadaļu “II. Pārtikā ierobežoti lietojamo augu un augu daļu saturošu pārtikas produktu paziņošanas, reģistrācijas un tās anulēšanas kārtība”, norādot, ka paredzēto paziņošanas un reģistrācijas kārtību nevar attiecināt uz tādiem ierobežoti lietojamos augus saturošiem pārtikas produktiem, kuri ražoti un (vai) likumīgi ievietoti tirgū citā ES dalībvalstī, kā to paredz Regula (EK) Nr. 764/2008. Izstrādājot noteikumu projektu, tajā tika ietverta ar ražotājiem un nevalstiskajām organizācijām saskaņota norma, ka prasības vienādā mērā jāattiecina uz pārtikas produktiem, kas ražoti Latvijā, ievesti no citām ES dalībvalstīm un Eiropas Ekonomikas zonas valstīm vai trešajām valstīm un paredzēti izplatīšanai Latvijā. Tādēļ Zemkopības ministrija konsultējās ar nevalstiskajām organizācijām par iespējamiem risinājumiem. Patlaban ar nevalstiskajām organizācijām ir panākta vienošanās, ka noteikumu projektā tiks noteikts tikai pārtikā aizliegto augu saraksts un ietverta prasība par atbilstību savstarpējās atzīšanas principam, tādēļ jāgroza likumā noteiktais pilnvarojums. Pēc tam tiks sagatavots jauns noteikumu projekts, kas tiks atkārtoti nosūtīts saskaņošanai EK. Tāpat nepieciešams papildināt likuma pārejas noteikumus ar uzdevumu attiecīgos Ministru kabineta noteikumus izdot līdz 2020. gada 31. decembrim. 3. Ņemot vērā dienesta konstatētos pārtikas uzņēmumu pārkāpumus, kad dienestam netiek laikus ziņots par paškontroles laboratoriskajos izmeklējumos konstatētajām neatbilstībām un novērsta piesārņotas pārtikas izplatīšana, nepieciešams pastiprināt likuma 8. panta pirmajā daļā noteiktos pārtikas uzņēmumu pienākumus.4. Patlaban ir spēkā Ministru kabineta 2004. gada 20. aprīļa noteikumi Nr. 334 „Noteikumi par pārtikas piesārņojumu un prasībām kodīgas ķīmiskās vielas saturošas pārtikas iepakojumam un marķējumam”, kuros noteikts, ka mazumtirdzniecībā atļauts izplatīt tikai tādu pārtikas etiķskābes šķīdumu, kurā etiķskābes saturs nav lielāks par 10 masas procentiem. Minētie noteikumi ir jāatzīst par spēku zaudējušiem, jo patlaban visas pārējās tiesību normas (izņemot prasība par etiķskābes procentuālo sastāvu) ir noteiktas ES tieši piemērojamajos normatīvajos aktos.**Saskaņā  ar Eiropas Parlamenta un Padomes 2002. gada 28. janvāra Regulas (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu, 14. panta 1. punktu pārtiku nelaiž tirgū, ja tā nav nekaitīga. Produkti, kas var nodarīt kaitējumu veselībai, jo satur kodīgas ķīmiskas vielas, nevar būt mazumtirdzniecībā**.Pamatojoties uz citu Eiropas valstu pieredzi, ir secināts, ka sadzīvē nav nepieciešams izmantot etiķskābi ar koncentrāciju virs 10 masas %, **jo starptautisku pētījumu rezultāti liecina, ka šādā koncentrācijā tā ir kairinoša, bet koncentrācijā virs 25% – kodīga** un to pilnībā ir iespējams aizstāt ar vājākas koncentrācijas etiķskābi. **Veselības ministrija** analizēja Slimību profilakses un kontroles centra sniegto informāciju par pacientiem, kam bijušas traumas, ievainojumi un saindēšanās saistībā ar etiķskābi. Tika konstatēts, ka laikposmā no 2012. līdz 2017. gadam divas trešdaļas cilvēku saindējas vai apdedzinās ar etiķskābi tādēļ, ka iedzēruši to kļūdas dēļ. Savukārt gandrīz puse no reģistrētajiem nelaimes gadījumiem ar etiķskābi notikuši alkohola reibumā. Ievērojot minēto un to, ka viena tāda slimnieka ārstēšana un rehabilitācija, kurš saindējies ar etiķa esenci vai guvis apdegumus no tās, valstij izmaksā vismaz 1000 *euro*, un saindēšanās un apdeguma sekas pacientu padara par invalīdu turpmāko dzīvi, nepieciešams saglabāt esošo normatīvo regulējumu, lai nepieļautu koncentrētas etiķskābes izmantošanu pārtikas pagatavošanai mājas apstākļos, tā novēršot nelaimes gadījumus, kuru iemesls ir neprofesionāla rīcība. Tā kā nav citu uz likuma pamata izdotu Ministru kabineta noteikumu, kuros ietvert šādu prasību, likums jāpapildina ar 12.1 pantu, kas noteiks prasību par mazumtirdzniecībā izplatāmās pārtikas etiķskābes šķīdumā pieļaujamo etiķskābes saturu.5. Patlaban vairākas likuma normas (22. panta septītā daļa, 24. panta piektā daļa, 27. panta septītā daļa) nosaka, ka dienesta pieņemto lēmumu apstrīdēšana un pārsūdzēšana neaptur to izpildi, turklāt tās ir pretrunīgi interpretējamas. Tāpēc nepieciešams grozīt likuma 22. panta septīto daļu un izslēgt 24. panta piekto daļu, lai atvieglotu normu piemērošanu, kā arī novērstu situāciju, kad pēc līdzīga rakstura dienesta lēmumu pieņemšanas tiesiskās sekas iestājas atšķirīgos posmos. **Tāpat nepieciešams noteikt, ka norma attiecas ne tikai uz dienesta pieņemtajiem lēmumiem, bet arī rīkojumiem, kas tiek izdoti, piemēram, lai epizootijas uzliesmojuma gadījumā nekavējoties noteiktu ierobežošanas un apkarošanas pasākumus, dzīvnieku izcelsmes pārtikas produktu iegūšanas un izplatīšanas ierobežojumus u.c. (Veterinārmedicīnas likuma 30.1 pants).** |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Veselības ministrija, Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz:1) uzņēmumiem, kuri iesaistīti pārtikas apritē. Patlaban Latvijā ir aptuveni 28 500 dienestā reģistrētu pārtikas uzņēmumu;2) patērētājiem;3) dienestu. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nepalielinās, jo dienests jau šobrīd pilda Regulā 2017/625 minētās funkcijas.Likumprojektam ir pozitīva ietekme uz iedzīvotāju veselību, jo tiks saglabāta prasība par mazumtirdzniecībā izplatāmās etiķskābes maksimāli pieļaujamo koncentrāciju. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Saistītie tiesību aktu projekti | Nepieciešams sagatavot šādus normatīvo aktu projektus:1) Ministru kabineta noteikumus „Izmantošanai pārtikā aizliegto augu un augu daļu saraksts” (noteikumu projektu plānots iesniegt Ministru kabinetā līdz 2020. gada 30. novembrim);2) Ministru kabineta noteikumus „Kārtība, kādā aprēķina maksu un maksā par Pārtikas un veterinārā dienesta veiktajām valsts uzraudzības un kontroles darbībām” (noteikumu projektu plānots iesniegt Ministru kabinetā līdz 2019. gada 14. novembrim). |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula 2017/625 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Regula 2017/625 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula 2017/625 | Likumprojekta 1. pants (likuma 3. pants) | Ieviests pilnībā. | Nav noteiktas stingrākas prasības. |
| Regulas 2017/625 1. panta 2. punkta “a”, “i” un “j”  apakšpunkts, 4. panta 1. punkts | Likumprojekta 5. pants (likuma 21. panta pirmā daļa) | Ieviests pilnībā. | Nav noteiktas stingrākas prasības. |
| Regulas 2017/625 37. un 38. pants | Likumprojekta 7. pants (likuma 21.2 panta pirmā daļa) | Ieviests pilnībā. | Nav noteiktas stingrākas prasības. |
| Regulas 2017/625 40. panta 1. punkta “a” apakšpunkts | Likumprojekta 5. pants (likuma 21. panta otrās daļas 22. punkts) | Ieviests pilnībā. | Nav noteiktas stingrākas prasības. |
| Regulas 2017/625 un 4. panta 1. punkts un **II sadaļas** V nodaļa | Likumprojekta 5. pants (likuma 21. panta otrās daļas 2. punkts) | Ieviests pilnībā. | Nav noteiktas stingrākas prasības. |
| Regulas 2017/625 **II sadaļas** VI nodaļa | Likumprojekta 6. pants (likuma 21.1 panta devītā daļa) | Ieviests pilnībā. | Nav noteiktas stingrākas prasības. |
| **Regulas 2017/625 100. panta 1. punkts** | **Likumprojekta 5. pants (likuma 21. panta sestā daļa) un 7. pants (likuma 21.2 panta ceturtās daļas 8. punkts)** | **Ieviests pilnībā.** | **Nav noteiktas stingrākas prasības.** |
| Regulas 2017/625 109. panta 2. punktā | Likumprojekta 5. pants (likuma 21. panta otrās daļas 23. punkts) | Ieviests pilnībā. | Nav noteiktas stingrākas prasības. |
| Regulas 2017/625 103. panta 1. punkts | Likumprojekta 5. pants (likuma 21. panta otrās daļas 24. punkts) | Ieviests pilnībā. | Nav noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) no 2019. gada 19. līdz 27. jūnijam.  |
| 2. | Sabiedrības līdzdalība projekta izstrādē | Likumprojekts tiks nosūtīts saskaņošanai biedrībām „Lauksaimnieku organizāciju sadarbības padome”, „Zemnieku saeima”, „Latvijas Pārtikas uzņēmumu federācija”, „Latvijas Pārtikas tirgotāju asociācija” un „Latvijas tirgotāju asociācija”, „Latvijas Gaļas ražotāju un gaļas pārstrādātāju asociācija”, „Latvijas Patērētāju interešu aizstāvības asociācija” un „Latvijas Lauku tūrisma asociācija „Lauku ceļotājs””, ZS „DOKTUS”, SIA „SILVANOLS” un AS „Rīgas Farmaceitiskā fabrika”. |
| 3. | Sabiedrības līdzdalības rezultāti | „Latvijas Pārtikas tirgotāju asociācija” projektu saskaņoja elektroniski bez iebildumiem. SIA „SILVANOLS” iesniedza jautājumus par likumprojektu un tā anotāciju (uz tiem ir atbildēts). Pārējās 2. punktā minētās organizācijas iebildumus un priekšlikumus nesniedza.Par Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana” publicēto likumprojektu komentāri nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija Pārtikas un veterinārais dienests un Pārtikas drošības, dzīvnieku veselības un vides zinātniskais institūts “BIOR” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpildei nav nepieciešams paplašināt institūciju funkcijas un uzdevumus. |
| 3. | Cita informācija | Nav. |

Zemkopības ministrs K. Gerhards

Lauska, 67027264

Dace.Lauska@zm.gov.lv